คือว่ากินยาคุมแบบ21เม็ดมาเวลากินคลาดเคลื่อนบ้าง 2-3ชั่วโมง พอหมดยาคุมไป1วันมีอะไรกับแฟนไม่ได้ป้องกัน มีโอกาสท้องไหมค่ะ
สวัสดีค่ะ หากที่ผ่านมา ทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% รวมถึงในช่วงที่เว้นระยะการทานยา 7 วันด้วยดังนั้น หากทานยาคุมจนครบ 21 เม็ดแล้ว หลังจากนั้น 1 วัน ได้มีเพศสัมพันธ์ โอกาสในการตั้งครรภ์ก็ถือว่ามีน้อยกว่า 1% ค่ะ และหลังจากเว้นระยะไป 2-4 วัน ก็ควรจะมีประจำเดือนมา หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น และเมื่อเว้นระยะไปครบ 7 วันแล้ว ก็ให้เริ่มทานยาคุมแผงใหม่ต่อไป การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ